Document ID: 31984R1591

31984R1591
L 153/1
SLUŽBENI LIST EUROPSKE UNIJE
04.06.1984.
UREDBA VIJEĆA (EEZ) br. 1591/84
od 4. lipnja 1984.
o sklapanju Sporazuma o suradnji između Europske ekonomske zajednice, s jedne strane, i Kartagenskog sporazuma te njegovih zemalja članica Bolivije, Kolumbije, Ekvadora, Perua i Venezuele, s druge strane
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da bi Zajednica, radi postizanja svojih ciljeva u području vanjskih gospodarskih odnosa, trebala odobriti Sporazum o suradnji s Kartagenskim sporazumom i njegovim zemljama članicama; budući da određeni oblici gospodarske suradnje predviđeni Sporazumom prelaze ovlasti za djelovanje utvrđene u području zajedničke trgovinske politike,
DONIJELO JE OVU UREDBU:
Članak 1.
Sporazum o suradnji između Europske ekonomske zajednice i Kartagenskog sporazuma i njegovih zemalja članica odobrava se u ime Zajednice.
Tekst Sporazuma o suradnji priložen je ovoj Uredbi.
Članak 2.
Predsjednik Vijeća izdaje obavijest predviđenu člankom 10. Sporazuma (3).
Članak 3.
Zajednicu u Zajedničkom odboru za suradnju osnovanom na temelju članka 5. Sporazuma o suradnji predstavlja Komisija kojoj pomažu predstavnici država članica.
Članak 4.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 4. lipnja 1984.

Labels: 13
5